EkBass/fiwiki-20250220-pages-articles huggingface dataset:
Kalvaskynsimö

Kalvaskynsimö (Draba oxycarpa) on ristikukkaiskasvien (Brassicaceae) heimoon ja kynsimöiden (Draba) sukuun kuuluva kasvilaji. Se on monivuotinen ja suhteellisen suurikukkainen kynsimölaji. Nykyisin kalvaskynsimö luokitellaan omaksi lajikseen, mutta aiemmin sitä on pidetty kultakynsimön (Draba alpina) kanssa samana lajina. Kalvaskynsimö voi kasvaa noin kymmenkunta senttimetriä korkeaksi. Sen varsi on lehdetön sekä yleensä karvainen, mutta toisinaan kalju. Varressa on useimmiten sekä tähtikarvoja että tavallisia yksihaaraisia karvoja. Lehdet kasvavat ruusukkeena varren tyvellä ja ovat väriltään tummanvihreitä. Lehdet ovat myös karvaisia ja toisinaan hammaslaitaisia. Kukat ovat vaaleankeltaisia, ja terälehdet menevät reunoiltaan usein hieman päällekkäin. Kalvaskynsimö kukkii kesä–heinäkuussa. Hedelminä olevat lidut ovat karvaisia. Kalvaskynsimö kasvaa tuntureilla kalliohyllyillä sekä vuotomailla. Kalvaskynsimöä ei kasva Suomessa. == Lähteet == == Aiheesta muualla == * JSTOR Global Plants: Draba oxycarpa * Flora of North America: Draba oxycarpa Luokka:Kynsimöt Luokka:Uhanalaiset kasvit
Katherine Schwarzenegger

Katherine Schwarzenegger (s. 13. joulukuuta 1989 Los Angeles, Kalifornia, Yhdysvallat) on yhdysvaltalainen kirjailija. Hän on näyttelijä ja poliitikko Arnold Schwarzeneggerin ja toimittaja Maria Shriverin vanhin lapsi. Hänellä on yksi nuorempi sisko, Christina Schwarzenegger, sekä kaksi nuorempaa veljeä, Patrick Schwarzenegger ja Christopher Schwarzenegger. Lisäksi hänellä on isänsä puolelta velipuoli, Joseph Baena. Schwarzenegger avioitui kesäkuussa 2019 näyttelijä Chris Prattin kanssa. Heille syntyi elokuussa 2020 tytär, toukokuussa 2022 toinen tytär ja marraskuussa 2024 poika. == Lähteet == Luokka:Vuonna 1989 syntyneet Luokka:Elävät henkilöt Luokka:Yhdysvaltalaiset kirjailijat
Uuden Musiikin Kilpailu 2021

Uuden Musiikin Kilpailu 2021 (UMK21) järjestettiin 20. helmikuuta 2021 Tampereen Mediapoliksessa. Se oli järjestyksessään kymmenes Uuden Musiikin Kilpailu, ja siinä valittiin Suomen edustaja vuoden 2021 Eurovision laulukilpailuun Rotterdamiin Alankomaihin. Uuden Musiikin Kilpailun voitti Blind Channel kappaleella "Dark Side". ==Formaatti== Vuoden 2021 Uuden Musiikin Kilpailun avoin haku järjestettiin 1.–7. syyskuuta 2020 ja hakemuksia tuli 278. Lopulliset seitsemän finalistia valitsi asiantuntijoista koostuva raati. Finalistit julkistettiin yleisölle 13. tammikuuta 2021. Voittaja valittiin yleisöäänestyksen ja kansainvälisten raatien yhteistuloksella. Yleisöäänestyksen painoarvo oli 75 prosenttia ja kansainvälisten raatien 25 prosenttia. Kansainväliset raadit olivat vuonna 2021 Alankomaat, Espanja, Islanti, Iso-Britannia, Puola, Sveitsi ja Yhdysvallat. ==Kilpailun kulku== Kilpailun finaali järjestettiin Tampereen Mediapoliksessa lauantaina 20. helmikuuta 2021 ilman yleisöä. Se lähetettiin suorana lähetyksenä Yle TV1 -kanavalla. Finaalia seurasi esityspäivänä keskimäärin 1 148 000 katsojaa. Ääniä annettiin yhteensä 138 195 kappaletta. ===Finaali=== Nro Artisti Kappale Raadin pisteet Yleisöäänet Yhteensä Sija Äänet Prosenttia Pisteet 1 Teflon Brothers & Pandora ”I Love You” 30 23 493 17,0 150 180 2 2 Aksel ”Hurt” 56 8 154 5,9 52 108 5 3 Laura ”Play” 4 1 382 1,0 9 13 7 4 Danny ”Sinä päivänä kun kaikki rakastaa mua” 22 5 942 4,3 38 60 6 5 Oskr ”Lie” 62 8 292 6,0 53 115 4 6 Blind Channel ”Dark Side” 72 75 040 54,3 479 551 1 7 Ilta ”Kelle mä soitan” 48 15 892 11,5 101 149 3 Kansainvälisten raatien antamat pisteet Nro Kappale Yhteensä 1 ”I Love You” 6 2 2 0 6 4 10 30 2 ”Hurt” 10 12 8 8 4 8 6 56 3 ”Play” 0 0 0 2 0 2 0 4 4 ”Sinä päivänä kun kaikki rakastaa mua” 4 4 4 4 2 0 4 22 5 ”Lie” 8 10 10 10 12 10 2 62 6 ”Dark Side” 12 8 12 12 8 12 8 72 7 ”Kelle mä soitan” 2 6 6 6 10 6 12 48 Kansainvälisten raatien pisteiden antajat Kansainvälisten raatien pisteiden antajat Kansainvälisten raatien pisteiden antajat Kansainvälisten raatien pisteiden antajat Kansainvälisten raatien pisteiden antajat Kansainvälisten raatien pisteiden antajat Kansainvälisten raatien pisteiden antajat Kansainvälisten raatien pisteiden antajat Kansainvälisten raatien pisteiden antajat Kansainvälisten raatien pisteiden antajat Kansainvälisten raatien pisteiden antajat Kansainvälisten raatien pisteiden antajat Kansainvälisten raatien pisteiden antajat * – William Lee Adams * – Zibbz * – Carlton Wilborn * – Lanberry * – Klemens Hannigan * – Soraya Arnelas * – Katja Zwart ==Lähteet== Luokka:Eurovision laulukilpailu 2021 Luokka:Suomen euroviisukarsinnat
Paul Esser

Paul Esser (24. huhtikuuta 1913 Geldern-Kapellen – 20. tammikuuta 1988 Teneriffa) oli saksalainen näyttelijä. Hän esiintyi näyttämöllä ja televisiossa ja teki myös äänirooleja. Hänet muistetaan pääroolistaan poliisisarjassa Rikospaikalla. Esser esiintyi lastenelokuvissa Vaahteramäen Eemeli ja Eemelin uudet metkut, joissa hän esitti Marjolahden tohtoria (jonka ääntä esitti Hans Lindgren) ja televisiosarjassa Peppi Pitkätossu, jossa hän esitti Kukkasta. Luokka:Teatterinäyttelijät Luokka:Saksalaiset ääninäyttelijät Luokka:Vuonna 1913 syntyneet Luokka:Vuonna 1988 kuolleet
Esser

Esser on sukunimi, joka on muun muassa seuraavilla henkilöillä: *Dick Esser (1918–1979), alankomaalainen maahockeypelaaja ja olympiamitalisti *Hermann Esser (1900–1981), saksalainen natsipoliitikko ja toimittaja *Markus Esser (s. 1980), saksalainen moukarinheittäjä *Paul Esser (1913–1988), saksalainen teatteri- televisio- ja ääninäyttelijä
Hannelore Schroth

Hannelore Emilie Käte Grete Schroth (10. tammikuuta 1922 Berliini, Weimarin tasavalta – 7. heinäkuuta 1987 München, Länsi-Saksa) oli saksalainen elokuva-, teatteri- ja televisionäyttelijä, jonka ura kesti yli viisi vuosikymmentä. Suomessa Schroth tunnetaan ainakin Vaahteramäen Eemeli -elokuvista, joissa hän esitti rouva Pekkalaa. == Yksityiselämä == Schroth syntyi Berliinissä. Hänen vanhempansa olivat näyttelijät Heinrich Schroth ja Käthe Haack. Hänen vanhempi velipuolensa oli näyttelijä ja elokuvaohjaaja Carl-Heinz Schroth (1902–1989), joka oli syntynyt Heinrich Schrothin aiemmasta avioliitosta Else Ruttersheimin kanssa. Schroth avioitui näyttelijä Carl Raddatzin kanssa, mutta avioliitto päättyi eroon. Hän avioitui toisen kerran itävaltalaisen syvänmerensukeltajan Hans Hassin kanssa. Heille syntyi poika Hans Hass Jr. (1946–2009), josta tuli näyttelijä ja poplaulaja. Hän oli kolmannen kerran naimisissa lakimiehen kanssa ja heille syntyi poika Christopher Kantapper Kösterin (1953–2012). Hänen molemmat poikansa tekivät itsemurhan. Schroth kuoli vuonna 1987 65-vuotiaana ja haudattiin Berliiniin Friedhof Heerstraßen hautausmaalle. Luokka:Saksalaiset näyttelijät Luokka:Teatterinäyttelijät Luokka:Vuonna 1922 syntyneet Luokka:Vuonna 1987 kuolleet
Rubidiumhydroksidi

Rubidiumhydroksidi (RbOH) on rubidium- ja hydroksidi-ionien muodostama epäorgaaninen ioniyhdiste. Yhdistettä käytetään muun muassa muiden rubidiumyhdisteiden valmistukseen ja elektrolyyttinä. ==Ominaisuudet, valmistus ja käyttö== Huoneenlämpötilassa rubidiumhydroksidi on valkoista tai harmahtavaa kiteistä ainetta, joka on hyvin hygroskooppista. Yhdisteen alkeiskoppi on ortogonaalinen. Rubidiumhydroksidi liukenee erittäin hyvin veteen ja liuokset ovat voimakkaasti emäksisiä. Aine liukenee myös etanoliin. Rubidiumhydroksidia valmistetaan rubidiumsulfaatin ja bariumhydroksidin välisellä reaktiolla. Sitä muodostuu myös metallisen rubidiumin valmistusprosessin yhteydessä ja elektrolysoitaessa rubidiumkloridia. :Rb2SO4 (aq) + Ba(OH)2 (aq) → 2 RbOH (aq) + BaSO4 (s) Rubidiumhydroksidia käytetään rubidiumyhdisteiden valmistukseen, elektrolyyttinä matalissa lämpötiloissa käytettävissä akuissa ja lasin etsaukseen. ==Lähteet== Luokka:Hydroksidit Luokka:Rubidiumyhdisteet
Mäetaguse jõgi

Mäetaguse jõgi (myös Metniku jõgi) on Viron Itä-Virumaalla Alutagusen kunnassa virtaava 23 kilometriä pitkä Rannapungerja jõen sivujoki. == Joen kulku == Joki alkaa pelto-ojana Mäetaguse kauppalan pohjoispuolelta Võiden kylässä. Yläjuoksulla se kiertää kauppalan pelto-ojana ja kulkee suoraksi kaivettuna johto-ojana Ratva raban ja Sellisoon (soita) välistä kohti lounasta. Täällä siihen yhtyy idästä tuleva Tammikmäe peakraavi, johon tulee vettä kauppalan alueelta. Joki virtaa soiden välissä Metskülan peltojen läpi ja kaartaa voimakkaasti ruopattuna kohti kaakkoa Muraka raban itäpuolella. Siihen on koko matkalta johdettu ojitettujen metsien kuivatusojia. Ruoppausta on täydennetty meanderoivien osuuksien ohitusuomilla. Joki virtaa varsinkin alajuoksulla metsin läpi ja sen ilme on ruoppauksista huolimatta usein erämainen. Joki on puhdistettu voimakkaasti Neuvostoliiton aikana, mutta vuonna 2011 joen esteet ja majavien siihen rakentamat padot siivottiin pois. == Valuma-alue, sivu- uomia ja järviä == === Valuma-alue === Joen valuma-alueen pinta-ala on 90,3 neliökilometriä. Se virtaa pääuomansa länsipuolella ja sen valuma-alue rajautuu siellä siihen. Joen itäpuolella sijaitsee suuri Muraka raba, joka toimii samalla valuma-alueen vedenjakajana. Pohjoisessa virtaa Purtsi jõgi, jonka sivuhaarojen Raudi jõen ja Ratva ojan valuma-alueet ylettyvät tänne. === Sivu-uomia ja järviä === Suuri osa joen sivu-uomista ovat metsäojia. Niiden joukossa on Tammikmäe peakraavi, joka saa vetensä Mäetagusen kauppalan ympäristöstä soranottalueen lähteistä . Sen pituus on 2,3 kilometriä ja valuma-alueen pinta-ala 14 neliökilometriä . Monet ojat alkavat soiden reunalta ja keräävät ojitettujen metsien vedet johto-ojiinsa ja yhtyvät sitten Mäentaguse jõgeen. Alueen soilla on pajon suolampia ja rimpiä, joiden vesi on peräisin karstialueen lähteistä. == Huomautuksia == == Lähteet == == Aiheesta muualla == * Mäetaguse jõgi (valokuva) Luokka:Rannapungerja jõen valuma-alue Luokka:Viron joet
Blondien diskografia

Blondie on yhdysvaltalainen rockyhtye, joka oli suosituimmillaan 1970-luvun lopulla ja 1980-luvun alussa. Silloin Blondie oli yksi uuden aallon musiikin merkittävimmistä ja näkyvimmistä yhtyeistä. == Studioalbumit == * * * * * * * * * * * == Kokoelma-albumit == * * * * * * * * * == Livealbumit == * * * * == Boksisetit == * * == Remixalbumit == * * * == DVD:t == * * * * * * * * * == Singlet == * X Offender (1976) * In the Flesh (1976) * Rip Her to Shreds (1977) * Denis (1978) * (I'm Always Touched by Your) Presence, Dear (1978) * Picture This (1978) * I'm Gonna Love You Too (1978) * Hanging on the Telephone (1978) * Heart of Glass (1979) * Sunday Girl (1979) * One Way or Another (1979) * Dreaming (1979) * Eat to the Beat "Union City Blue (1979) * The Hardest Part (1980) * Call Me (1980) * Atomic (1980) * Heroes (1980) * The Tide is High (1980) * Rapture (1981) * Island of Lost Souls (1982) * War Child (1982) * Danceway (1982) * Denis (Remix) (1988) * Heart of Glass (remix) (1988) * Call Me (remix) (1989) * Atomic (remix) (1994) * Rapture (1994) * Heart of Glass (remix) (1995) * Union City Blue (remix) (1995) * Maria (1999) * Nothing is Real but the Girl (1999) * No Exit (feat. Coolio) (1999) * Good Boys (2003) * Rapture Riders (Blondie vs. The Doors) (2005) * Mother (2011) * What I Heard (2011) * A Rose by Any Name (feat. Beth Ditto) (2013) * Sugar on the Side (feat. Systema Solar) (2013) * I Want to Drag You Around (2014) * Fun (2017) * Long Time (2017) * Too Much (2017) * Doom or Destiny (feat. Joan Jett) (2017) === Promosinglet === * Screaming Skin (1999) * Undone (2004) * We Three Kings (2009) * Restless (2011) * Bride of Infinity (2012) * Dead Air (2012) * Rock On (2012) * Practice Makes Perfect (2012) * My Monster (2017) * Fragments (2017) * Tonight (2017) == Musiikkivideot == Vuosi Kappale Ohjaaja(t) 1977 "In the Flesh" Richard Robinson & Bob Gruen "In the Sun" "X Offender" "Denis" Keef "Detroit 442" 1978 "(I'm Always Touched By Your) Presence, Dear" "Picture This" "Hanging on the Telephone" David Mallet 1979 "Heart of Glass" Stanley Dorfman "Dreaming" David Mallet "The Hardest Part" "Unien City Blue" "Shayla" "Eat to the Beat" "Accidents Never Happen" "Die Young Stay Pretty" "Slow Motion" "Atomic" "Sound-A-Sleep" "Victor" "Living in the Real World" 1980 "Call Me" "The Tide is High" Hart Perry "Rapture" Keith MacMillan & John Weaver 1982 "Island of Lost Souls" Keith MacMillan 1999 "Maria" Alan Smithee "Nothing is Real But the Girl" 2000 "No Exit" 2003 "Good Boys" Jonas Åkerlund 2005 "Rapture Riders" 2009 "We Three Kings" 2011 "Mother" Laurent Rejto 2014 "Sugar on the Side" Rankin 2017 "Fun" Dikayl Rimmasch "Long Time" "Doom or Destiny" Rob Roth Luokka:Diskografiat
Coccidulinae

Coccidulinae on leppäkerttujen heimoon kuuluva kovakuoriaisalaheimo. Alaheimoon kuuluvien tribuksien ja sukujen määrä vaihtelee eri lähteissä. Alaheimoon kuuluu maailmanlaajuisesti kymmenen tribusta ja noin 34 sukua. Suomessa alaheimoon kuuluu lajeja kahdessa suvussa, joissa yhteensä kolme lajia.Laji.fi: Coccidulinae == Alaheimoon kuuluvia tribuksia ja sukuja == *Azyini **Azya **Pseudoazya *Chnoodini **Chnoodes **Exoplectra **Neorhizobius *Coccidulini **Adoxellus **Bucolus **Coccidula **Erithionyx **Eupalea **Guillermo **Hypoceras **Iberorhyzobius **Iracilda **Microrhizobius **Nothocolus **Poorani **Rhyzobius **Rodatus **Roger **Stenadalia **Stenococcus *Cranophorini **Cranophorus *Exoplectrini **Ambrocharis **Aulis **Cyrtaulis **Hovaulis **Oridia *Lithophilini **Tetrabrachys *Monocorynini **Monocoryna *Noviini **Anovia **Rodolia *Oryssomini **Neoryssomus *Poriini **PoriaUniProt: Taxonomy - Coccidulinae National Center for Biotechnology Information (NCBI): Coccidulinae, taxonomy == Lähteet == == Aiheesta muualla == *iNaturalist: Alaheimo Coccidulinae *ITIS: Coccidulinae *Global Biodiversity Information Facility (GBIF): Coccidulinae *Iowa State University, Bug Guide: Subfamily Coccidulinae Luokka:59.6 Selkärangattomat Luokka:Leppäkertut
Union City (New Jersey)

Union City on kaupunki Yhdysvaltojen New Jerseyn osavaltiossa Hudsonin piirikunnassa. Sen asukasluku oli vuoden 2010 väestönlaskennan mukaan 66 455\. ==Maantiede== Union City sijaitsee New Jerseyn osavaltion koillisosassa Hudsonin piirikunnassa. Vieressä virtaa Hudsonjoki. Kaupungin eteläpuolella sijaitsee Hobokenin kaupunki ja vieressä on New Yorkin kaupunki. Union City on Lincoln Tunnel-tunnelin länsikärjessä. ==Historia== Nykyisen Union Cityn alueen alkuperäisasukkaita eli intiaaneja olivat lenapet. 1600-luvulla alueelle alkoi saapua hollantilaisia siirtolaisia. 1800-luvun puoliväliltä lähtien saapui saksalaisia, italialaisia ja irlantilaisia. Nykyinen Union Cityn kaupunki on muodostunut liitoksena. North Hobokenista tuli kaupunki nimellä Union Hill vuonna 1851. West Hobokenin kaupunki perustettiin vuonna 1861. Kaupungit liitettiin toisiinsa nimellä Union City vuonna 1921. Union City tuli tunnetuksi etenkin tekstiiliteollisuudestaan. Kaupungissa valmistettua pitsiä myytiin ympäri maailmaa. toisen maailmansodan aikana sotateollisuus synnytti monia työpaikkoja kauupinkiin, mutta sodan jälkeen alkoi syntyä muuttoliikettä Union Citystä Bergenin piirikuntaan. Asukasluku lähti laskuun, mutta tilanne muuttuui, kun 1950-luvulta lähtien kaupunkiin alkoi saapua siirtolaisia Puerto Ricosta ja Kuubasta. Kaupunkiin viitataankin joskus lempinimellä Havana on the Hudson eli Hudsonin Havanna. ==Talous== Union Cityn teollisuuden tuotteisiin kuuluvat esimerkiksi tekstiilit, vaatteet, paperituotteet ja lamput. Kotitalouksien keskimääräiset vuosittaiset ansiot Union Cityssä aikavälillä 2014–2018 olivat 45 636 USD ja henkilöä kohden 22 741 USD. 13,8 % väestöstä eli köyhyysrajan alapuolella. ==Väestö== Kaupungin asukasluku oli vuoden 2010 väestönlaskennan mukaan 66 455 ja vuoden 2019 arvion mukaan 67 982\. Kaupungin asukkaista 74,2 % oli taustaltaan valkoisia (latinot pois lukien 16,1 %), 4,7 % afroamerikkalaisia, 77,3 % latinoja mistä tahansa rodusta ja 3,8 % aasialaisia. 84,4 % kaupungin asukkaista puhui kotonaan jotakin muuta kieltä, kuin englantia ja 58,2 % kaupungin asukkaista oli syntynyt ulkomailla. Union City kuuluu Yhdysvaltojen tiheimmin asuttuihin kaupunkeihin. ==Lähteet== Luokka:New Jerseyn kaupungit
Pedro Kourin trooppisen lääketieteen laitos

Pedro Kourin trooppisen lääketieteen laitos (, lyhemmin Instituto Pedro Kourí, lyhennys IPK) on vuonna 1937 alkujaan Havannan yliopiston lääketieteellisen tiedekunnan yhteyteen perustettu, Kuuban pääkaupungissa Havannassa toimiva lääketieteellinen tutkimus- ja koulutuslaitos. IPK edustaa kansainvälisesti Kuubaa esimerkiksi kansainvälisessä kansanterveyslaitosten järjestössä (IANPHI). Pedro Kourin trooppisen lääketieteen laitos on ollut merkittävässä asemassa Kuuban covid-19-pandemian vastaisessa työssä. Laitoksen laboratoriossa esimerkiksi analysoitiin maan ensimmäiset covid-19-tapaukset (kolme italialaista turistia). ==Katso myös== *Yhdysvaltain tautikeskus (CDC) *Meksikon kansanterveyslaitos (INSP) *Kolumbian terveysvirasto (INS) *Adolfo Lutz -instituutti (IAL) *Perun terveysvirasto (INS) == Lähteet == == Aiheesta muualla == *Covid19 Cuba Data (Kuuban covid-19-tilanne) * WHO COVID-19 Dashboard: Cuba (who.int) Luokka:Kansanterveyslaitokset Luokka:Tutkimuslaitokset Luokka:Kuuban rakennukset ja rakennelmat‎ Luokka:Havanna
Weehawken

Weehawken on kunta (township) Yhdysvaltojen New Jerseyn osavaltiossa Hudsonin piirikunnassa. Sen asukasluku oli vuoden 2020 väestönlaskennan mukaan 17 197\. == Maantiede == thumb|vasen|Kaupungintalo. Weehawken sijaitsee New Jerseyn osavaltion koillisosassa Hudsonin piirikunnassa Hudsonjoen varrella. Jersey City sijaitsee kunnasta noin 8 kilometriä etelään ja New Yorkin kaupunki sijaitsee Hudsonin vastarannalla. == Historia == Weehawkenin nimi on johdettu mahdollisesti algonkinkielten "maissin maata" tarkoittavasta sanasta. Nimen taustasta on tosin esitetty myös muita teorioita. Alueen ensimmäisen eurooppalaisen sanotaan olleen Henry Hudson, joka rantautui Weehawken Coven kohdalla vuonna 1609. Vuonna 1649 hollantilainen Maryn Adriadsen sai 68:n hehtaarin kokoiseen maalaueen nykyisen kaupungin kohdalta. Vuoden 1700 paikkeilla Weehawkenista aloitettiin lauttaliikenne Hudsonjoen yli. Historiallisesti paikka tunnettiin myös kaksintaisteluistaan, joista kuuluisin käytiin 11. heinäkuuta 1804 Alexander Hamiltonin ja Aaron Burrin välillä. Hamilton haavoittui kuolettavasti ja nykyisin paikalla on Hamiltonin muistomerkki. Weehawken oli osa Bergenin piirikuntaa vuoteen 1840 saakka, jolloin muodostettiin nykyinen Hudsonin piirikunta. Weehawkenista tuli hallinnollisesti oma kuntansa vuonna 1859. 1900-luvulle tultaessa Weehawken oli kasvanut huomattavaksi rautatieliikenteen keskukseksi. Vuonna 1937 avautui puolestaan New Yorkiin kulkeva Lincoln Tunnel-tunneli. == Talous == Weehawkenin on rakennettu useita toimistotiloja, jotka ovat vetäneet puoleensa yrityksiä New Yorkista. Paikka on myös merkittävä liikenteen keskus. Lincoln Tunnel kulkee New Yorkiin ja Weehawken on myös matkustajalauttojen keskus. Kotitalouksien keskimääräiset vuosittaiset ansiot Weehawkenissa aikavälillä 2014–2018 olivat 94 544 USD ja henkilöä kohden 62 980 USD. 12,8 % väestöstä eli köyhyysrajan alapuolella. == Väestö == Vuonna 2020 Weehawkenin 17 197 asukkaasta valkoisia oli 49,5 %, aasialaisia 15,3 %, mustia 4,6 % ja alkuperäisasukkaita 0,6 %. Asukkaista 13,7 % kuului johonkin muuhun rotuun ja 16,2 % asukkaista kuului kahteen tai useampaan rotuun. 32,9 % asukkaista oli hispaanoja tai latinoja. Asukkaista 48,8 % puhui kotonaan jotain muuta kieltä kuin englantia ja 40,1 % asukkaista oli syntynyt ulkomailla. == Lähteet == == Aiheesta muualla == Luokka:New Jerseyn kunnat
Acidipropionibacterium virtanenii

Acidipropionibacterium virtanenii on aktinobakteereihin kuuluva grampositiivinen bakteerilaji, jonka Pauliina Deptula työryhmineen eristi 2018 mallasohrasta. Sen tieteellinen lajinimi virtanenii kunnioittaa kemisti A. I. Virtasta. == Lähteet == Luokka:Aktinobakteerit
Linja 2 (Thessalonikin metro)

Linja 2 (; myös Επέκταση Καλαμαριάς, Epéktasi Kalamariás, ”Kalamarián laajennus”) on Thessalonikin metron linja, joka kulkee Thessalonikin rautatieasemalta kaupungin keskustasta Kalamarián kaupungin alueelle metropolialueen eteläosassa. Linjan tunnusväri asemilla ja kartoissa on sininen. Metrolinjan pituus on 11,4 kilometriä ja sen varrella on 16 asemaa, joista 11 on yhteisiä linjan 1 kanssa. Linjat haarautuvat 25is Martíou -asemalla. Linja on tarkoitus avata vuonna 2025. Linjaa on suunniteltu jatkettavaksi myöhemmin etelässä Thessalonikin kansainväliselle lentoasemalle. == Historia == Linja 2 laajentaa metrojärjestelmää Kalamariáan, Thessalonikin metropolialueen toiseksi suurimpaan kuntaan. Sillä on kaksi rinnakkaista yksiraiteista tunnelia 4,78 kilometrin reitillä 25is Martíoun ja Míkran asemien välillä ja viisi uutta asemaa. Linjan rakentaminen alkoi vuonna 2013, ja sen budjetti oli 518 miljoonaa euroa. Metron laajennusta koskeneiden epäselvyyksien jälkeen Ellinikó Metró selvensi elokuussa 2018, että se olisi erillinen linja, joka kulkisi Néos Sidirodromikós Stathmóksen ja Míkran asemien välillä ilman tarvetta vaihtaa junaa 25is Martíoun asemalla. 31\. heinäkuuta 2018 mennessä laajennus oli 60-prosenttisesti valmis. Vaikka rakentaminen alkoi seitsemän vuotta linjan 1 jälkeen, sen odotetaan aukeavan vain kuusi kuukautta linjan 1 jälkeen, toukokuussa 2025. Tämä johtuu suurten arkeologisten töiden puutteesta, mikä mahdollistaa hankkeen etenemisen ilman viivästyksiä. Ellinikó Metrón vuoden 2017 tilinpäätöksessä laajennuksen arvioidut kustannukset olivat 568 miljoonaa euroa. Huhtikuun 2019 päivitys nosti arvioidut kustannukset 640 miljoonaan euroon. Linjan 2 jatko Thessalonikin kansainväliselle lentoasemalle kilpailutettiin maaliskuussa 2019, ja sen ensimmäinen budjetti oli euroa, joka käytettiin topografisiin töihin radan tarkemman suunnittelun mahdollistamiseksi. == Asemat == Linjan asemat lännestä etelään ovat: Nimi Yhteydet Avataan 1 Néos Sidirodromikós Stathmós Νέος Σιδηροδρομικός Σταθμός 30. marraskuuta 2024 2 Dimokratías Δημοκρατίας 30. marraskuuta 2024 3 Venizélou Βενιζέλου 30. marraskuuta 2024 4 Agía Sofía Αγία Σοφία 30. marraskuuta 2024 5 Sintriváni/Ékthesi Σιντριβάνι/Έκθεση 30. marraskuuta 2024 6 Panepistímio Πανεπιστήμιο 30. marraskuuta 2024 7 Papáfi Παπάφη 30. marraskuuta 2024 8 Efkleídi Ευκλείδη 30. marraskuuta 2024 9 Flémigk Φλέμιγκ 30. marraskuuta 2024 10 Analípseos Αναλήψεως 30. marraskuuta 2024 11 25is Martíou 25ης Μαρτίου 30. marraskuuta 2024 12 Nomarchía Νομαρχία 2025 13 Kalamariá Καλαμαριά 2025 14 Aretsoú Αρετσού 2025 15 Néa Kríni Νέα Κρήνη 2025 16 Míkra Μίκρα 2025 == Lähteet == Luokka:Thessalonikin metro
Lilla Bodö

Lilla Bodö on noin kolmen hehtaarin laajuinen saari Suvisaaristossa Espoon lounaisosassa Bergön ja Stora Bodön välissä. Lilla Bodön ja Stora Bodön välissä on Bodösundin salmi. Lilla Bodösta on maantieyhteys Bergöhön, joka kuuluu Suvisaariston vakituisesti asuttuihin pääsaariin. Aivan Lilla Bodön länsipuolella sijaitsee pieni Notgrundin saari.Lilla Bodö Espoon opaskartalla Lilla Bodön keskellä sijaitsee koristeellinen huvila, joka on rakennettu 1880-luvulla. Rakennuttajana oli vapaaherra Johan Philip Palmén. Huvila on vuorattu pienillä paanuilla ja sen ullakkovyöhyke erkanee jonkin verran ensimmäisen kerroksen ulkoseinästä. Huvilan ympäristö on puistomainen.Härö, s. 192 == Lähteet == * === Viitteet === == Aiheesta muualla == *Tiedostopalvelu.maanmittauslaitos.fi *Sttinfo.fi: Huvila meren rannalla Luokka:Espoon saaret Luokka:Suvisaaristo
Stalowa Wolan piirikunta

Stalowa Wolan piirikunta () on yksi Ala-Karpatian voivodikunnan piirikunnista. Sen arvioitu väkiluku oli vuoden 2019 lopussa 106 037\. Piirikunnan ainoa kaupunkikunta on hallintokeskus Stalowa Wola. Viisi maalaiskuntaa ovat Bojanów, Pysznica, Radomyśl nad Sanem, Zaklików sekä Zaleszany ja niissä on kylien lisäksi yksi kaupunki; Zaklików. Stalowa Wolan piirikunnan pinta-alasta arviolta 50,9 prosenttia oli metsän peitossa vuonna 2018. Stalowa Wolan piirikunnan työttömyysaste oli vuoden 2018 lopussa 4,7 prosenttia. Vuoden 2019 lopussa Stalowa Wolan piirikunnassa arvioitiin olevan 106 037 asukasta, joista 51,5 prosenttia naispuolisia ja 48,5 prosenttia miespuolisia. Puolan väestönlaskennassa 2011 väkiluvun laskettiin olevan 109 760 ja sen ennakoidaan vuoteen 2050 mennessä pienenevän 80 195 asukkaaseen. Alle 18-vuotiaiden arvioitiin vuoden 2019 lopussa muodostaneen 16,2 prosenttia piirikunnan väestöstä, työikäisten 60,6 prosenttia ja eläkeikäisten 23,1 prosenttia väestön keski-iän ollessa 42,8 vuotta. Elävänä syntyneiden määrä oli vuonna 2019 yhteensä 723 lasta. == Lähteet == Luokka:Ala-Karpatian piirikunnat
Luettelo Thessalonikin metron asemista

Tämä on luettelo Thessalonikin metron asemista. Nimi Linjat Kunta Sijainti Yhteydet Avattu 25is Martíou 25ης Μαρτίου Linja 1 Linja 2 Thessaloniki 30. marraskuuta 2024 Agía Sofía Αγία Σοφία Linja 1 Linja 2 Thessaloniki 30. marraskuuta 2024 Analípseos Αναλήψεως Linja 1 Linja 2 Thessaloniki 30. marraskuuta 2024 Aretsoú Αρετσού Linja 2 Kalamariá 2025 Dimokratías Δημοκρατίας Linja 1 Linja 2 Thessaloniki 30. marraskuuta 2024 Efkleídi Ευκλείδη Linja 1 Linja 2 Thessaloniki 30. marraskuuta 2024 Flémigk Φλέμιγκ Linja 1 Linja 2 Thessaloniki 30. marraskuuta 2024 Kalamariá Καλαμαριά Linja 2 Kalamariá 2025 Míkra Μίκρα Linja 2 Kalamariá 2025 Néa Elvetía Νέα Ελβετία Linja 1 Thessaloniki 30. marraskuuta 2024 Néa Kríni Νέα Κρήνη Linja 2 Kalamariá 2025 Néos Sidirodromikós Stathmós Νέος Σιδηροδρομικός Σταθμός Linja 1 Linja 2 Thessaloniki 30. marraskuuta 2024 Nomarchía Νομαρχία Linja 2 Thessaloniki 2025 Panepistímio Πανεπιστήμιο Linja 1 Linja 2 Thessaloniki 30. marraskuuta 2024 Papáfi Παπάφη Linja 1 Linja 2 Thessaloniki 30. marraskuuta 2024 Sintriváni/Ékthesi Σιντριβάνι/Έκθεση Linja 1 Linja 2 Thessaloniki 30. marraskuuta 2024 Venizélou Βενιζέλου Linja 1 Linja 2 Thessaloniki 30. marraskuuta 2024 Voúlgari Βούλγαρη Linja 1 Thessaloniki 30. marraskuuta 2024 == Lähteet == Thessalonikin metron asemista Thessaloniki *
Tallholm

Tallholm on noin seitsemän hehtaarin laajuinen huvilasaari läntisessä Espoossa Moisön lounaispuolella ja Soukanniemen eteläpuolella. Moisön ja Tallholmin välissä sijaitsee Getholmin luonnonsuojelualue ja Lilla Tallholmenin saari. Tallholmin lounaispuolella on Pentalan saari. Tallholmin ja Pentalan välissä on Tallholmsgrundetin luoto. Virallisessa kaupunginosajaossa Tallholm kuuluu Suvisaaristoon.Tallholm Espoon opaskartalla 1860-luvulla alkanut huvila-asutus on muovannut Tallholmin rehevän puistomaiseksi kokonaisuudeksi, jonka villat ovat rakennushistoriallisesti merkittäviä.Härö, s. 179–182 == Huvilat == Ennen huvila-asutusta Tallholmilla oli kalastaja-asutusta: kalastaja August Zetterberg perheineen muutti saarelle 1846. Kielitieteilijä ja kirkkoherra Gabriel Geitlin osti Tallholmin 1865 kesäpaikakseen, sitä ennen saari kuului Moisön yksinäistaloon. Geitlin kuoli 1871, minkä jälkeen hänen poikansa ja näiden jälkeläiset rakennuttivat saarelle omat huvilansa. Geitlin rakennutti Villa Tallholmenin 1866, ja sitä pidetään Espoon vanhimpana varsinaisena kesähuvilana. Geitlinin vanhin poika, suomenkielen lehtori Johan Gabriel Geitlin rakennutti koristeellisen Nannelan 1872. Hänen lempinimensä oli Nanne. Huvilaan kuuluu torni sakaroineen ja sen läheisyydessä on muun muassa pakaritupa, venetalas ja apulaisia varten rakennettu mökki "Jungfruburen". Johan Geitlin myi Nannelan Gyllingin suvulle. Tohtori Fritz Gabriel Geitlin rakennutti taitekattoisen, kaksikerroksisen Villa Gluschkoffin 1914. Sen arkkitehtina toimi Ellen Segerstråle. Villa Gluschkoffin runkona on kalastaja Zetterbergin mökki 1840-luvulta, mökin sisätilat on säilytetty Villa Gluschkoffin sisällä. Saaren eteläkärjen Villa Appelqvist sai nykyasunsa 1910-luvulla, sen runkona on saattanut olla vanha kalastusmaja tai se on toiminut aiemmin leivintupana. Villa Appelqvistin omisti 1800-luvun lopulla valtiosihteeri Wilhelm Gabriel Geitlin. Tallholmin pohjoisosaan rakennettiin Villa Sjöblom 1910-luvulla, rakennuttaja oli Geitlinien sukulainen tohtori Neovius. Villa Sjöblom muistuttaa varsin paljon Villa Gluschkoffia, ja myös se saattaa olla Segerstrålen käsialaa. == Lähteet == * === Viitteet === == Aiheesta muualla == *Tiedostopalvelu.maanmittauslaitos.fi *Tallholm, Uusimaa, Suomi — Sunrise, Sunset and Daylength Luokka:Espoon saaret Luokka:Suvisaaristo
25is Martíoun metroasema

25is Martíou ( eli Σταθμός 25ης Μαρτίου, Stathmós 25is Martíou) on Thessalonikin metron asema Linjalla 1 (punainen) ja Linjalla 2 (sininen). Se on asema, jossa linjat haarautuvat toisistaan, ja sijaitsee samannimisellä kadulla Thessalonikin varsinaisen kaupunkialueen eteläosassa. Kadun ja aseman nimi ”25. maaliskuuta” viittaa Kreikan itsenäisyyspäivään. Metroasema avattiin 30. marraskuuta 2024. Seuraava asema pohjoiseen sekä Linjalla 1 että Linjalla 2 on Analípseos. Seuraava asema etelään Linjalla 1 on Voúlgari ja Linjalla 2 Nomarchía. Alun perin aseman nimeksi oli tarkoitus tulla Patrikíou (Πατρικίου), ja nimi esiintyy metron vanhemmissa suunnitteluaikaisissa kartoissa. == Lähteet == == Aiheesta muualla == Luokka:Thessalonikin metron asemat
Agía Sofían metroasema

Agía Sofía ( eli Σταθμός Αγία Σοφία, Stathmós Agía Sofía) on Thessalonikin metron asema Linjalla 1 (punainen) ja Linjalla 2 (sininen). Se sijaitsee Thessalonikin ydinkeskustassa lähellä sille nimen antanutta Hagia Sofian kirkkoa. Metroasema avattiin 30. marraskuuta 2024. Seuraava asema luoteeseen on Venizélou ja kaakkoon Sintriváni/Ékthesi. == Lähteet == == Aiheesta muualla == Luokka:Thessalonikin metron asemat
Analípseoksen metroasema

Analípseos ( eli Σταθμός Αναλήψεως, Stathmós Analípseos) on Thessalonikin metron asema Linjalla 1 (punainen) ja Linjalla 2 (sininen). Se sijaitsee samannimisellä kadulla Thessalonikin varsinaisen kaupunkialueen eteläosassa. Metroasema avattiin 30. marraskuuta 2024. Seuraava asema pohjoiseen on Flémigk ja etelään 25is Martíou. == Lähteet == == Aiheesta muualla == Luokka:Thessalonikin metron asemat
Villa Tallholmen

Villa Tallholmen on Espoon vanhin varsinainen kesähuvila. Se sijaitsee Tallholmin saarella Suvisaaristossa lounaisessa Espoossa. Villa Tallholmen on arkkitehti Jean Wikin käsialaa. Espoon kirkkoherra Gabriel Geitlin osti Tallholmin saaren 1865 ja Villa Tallholmenin rakennustyö aloitettiin saman tien. Huvilasta tuli kartanomainen: sen hirsirunko on leveä ja keskiosassa on korkea ristikeskus. Parvekkeihin tehtyjä muutoksia lukuun ottamatta huvila on säilyttänyt varsin hyvin alkuperäisen ilmeensä. Geitlinin nuorin poika Alexander asui Villa Tallholmenissa ja muut pojat rakennuttivat saarelle omat huvilansa. Professori Martti Kaila osti Villa Tallholmenin 1937 ja inventoi saaren kasvit, joita löytyi merkittävän paljon. Aikoinaan saaren ohi kulki purjelaivojen väylä, ja laivat tyhjensivät painolastikseen ottamansa hiekan purjehtiessaan sisäväylille. == Lähteet == * === Viitteet === Luokka:Espoon huvilat Luokka:Suvisaaristo Luokka:Suomen 1800-luvulla rakennetut rakennukset ja rakennelmat
Strzyżówin piirikunta

Strzyżówin piirikunta () on yksi Ala-Karpatian voivodikunnan piirikunnista. Sen arvioitu väkiluku oli vuoden 2019 lopussa 61 386\. Piirikunta on jaettu viiteen maalaiskuntaan, jotka ovat Czudec, Frysztak, Niebylec, Strzyżów sekä Wiśniowa ja niissä on kylien lisäksi yksi kaupunki; hallintokeskus Strzyżów. Strzyżówin piirikunnan pinta-alasta arviolta 28,8 prosenttia oli metsän peitossa vuonna 2018. Strzyżówin piirikunnan työttömyysaste oli vuoden 2018 lopussa 13 prosenttia. Luku on huomattavan suuri koko Puolan työttömyysasteeseen verrattuna. Vuoden 2019 lopussa Strzyżówin piirikunnassa arvioitiin olevan 61 386 asukasta, joista 50,4 prosenttia naispuolisia ja 49,6 prosenttia miespuolisia. Puolan väestönlaskennassa 2011 väkiluvun laskettiin olevan 62 360 ja sen ennakoidaan vuoteen 2050 mennessä pienenevän 52 115 asukkaaseen. Alle 18-vuotiaiden arvioitiin vuoden 2019 lopussa muodostaneen 18,1 prosenttia piirikunnan väestöstä, työikäisten 62,3 prosenttia ja eläkeikäisten 19,6 prosenttia väestön keski-iän ollessa 41 vuotta. Elävänä syntyneiden määrä oli vuonna 2019 yhteensä 610 lasta. == Lähteet == Luokka:Ala-Karpatian piirikunnat
Aretsoún metroasema

Aretsoú ( eli Σταθμός Αρετσού, Stathmós Aretsoú) on Thessalonikin metron rakenteilla oleva asema Linjalla 2 (sininen). Se sijaitsee Aretsoún eli Néa Aretsoún kaupunginosassa Kalamarián kaupungissa Thessalonikin metropolialueen eteläosassa. Metroasema on tarkoitus avata vuonna 2025. Seuraava asema pohjoiseen on Kalamariá ja etelään Néa Kríni. == Lähteet == Luokka:Kalamariá Luokka:Thessalonikin metron asemat
Dimokratíaksen metroasema

Dimokratías ( eli Σταθμός Δημοκρατίας, Stathmós Dimokratías) on Thessalonikin metron asema Linjalla 1 (punainen) ja Linjalla 2 (sininen). Se sijaitsee Thessalonikin keskustan länsiosassa Dimokratías-aukiolla (Plateía Dimokratías) eli Demokratian aukiolla. Metroasema avattiin 30. marraskuuta 2024. Seuraava asema luoteeseen on Néos Sidirodromikós Stathmós (Thessalonikin rautatieasema) ja kaakkoon Venizélou. == Lähteet == == Aiheesta muualla == Luokka:Thessalonikin metron asemat
Efkleídin metroasema

Efkleídi ( eli Σταθμός Ευκλείδη, Stathmós Efkleídi) on Thessalonikin metron asema Linjalla 1 (punainen) ja Linjalla 2 (sininen). Se sijaitsee Thessalonikin kaupungin kaakkoisosassa, ja se on nimetty lähellä olevan matemaatikko Eukleideelle (Efkleídis) omistetun koulun mukaan. Metroasema avattiin 30. marraskuuta 2024. Seuraava asema pohjoiseen on Papáfi ja etelään Flémigk. == Lähteet == == Aiheesta muualla == Luokka:Thessalonikin metron asemat
Flémigkin metroasema

Flémigk ( eli Σταθμός Φλέμιγκ, Stathmós Flémigk) on Thessalonikin metron asema Linjalla 1 (punainen) ja Linjalla 2 (sininen). Se sijaitsee Thessalonikin varsinaisen kaupunkialueen eteläosassa, ja se on saanut nimensä Alexander Flemingin mukaan nimetystä Flémi(n)gk-kadusta. Metroasema avattiin 30. marraskuuta 2024. Seuraava asema pohjoiseen on Efkleídi ja etelään Analípseos. == Lähteet == == Aiheesta muualla == Luokka:Thessalonikin metron asemat
Kirill Semjonov

Kirill Jevgenjevitš Semjonov (, s. 27. lokakuuta 1994 Omsk) on venäläinen jääkiekkoilija, pelipaikaltaan keskushyökkääjä. Semjonov laukoo vasemmalta. == Ura == === Seuraura === Semjonov debytoi KHL:ssä kaudella 2013–2014 Avangard Omskin joukkueessa. Hän pelasi debyyttikaudellaan kolme KHL-ottelua ilman tehopisteitä ja rangaistusminuutteja sekä 45 MHL-ottelua tehopistein 15+33=48 keräten 24 rangaistusminuuttia. Seuraavalla kaudella Semjonov teki tehopisteet 2+4=6 pelaamassaan 49 ottelussa. Pudotuspeleissä hän pelasi kymmenen ottelua tehopistein 3+1=4. Kaudella 2015–2016 Semjonov pelasi seitsemän ottelua Omskin paidassa, kunnes hän siirtyi kesken kauden Metallurg Novokuznetskin joukkueeseen. Seuraavalla kaudella Semjonov pelasi Novokuznetskin paidassa 60 ottelua tehopistein 13+14=27 keräten 69 rangaistusminuuttia. Semjonov palasi Avangard Omskin riveihin kaudella 2017–2018, jolloin hän teki uuden piste- ennätyksensä 13+17=30 pelaamassaan 54 ottelussa. Pudotuspeleissä hän pelasi seitsemän ottelua tehden yhden maalin. Kaudella 2019–2020 Semjonov pelasi uransa tähän asti tehokkaimman KHL-kautensa, kun hän teki tehopisteet 16+30=46 pelaamassaan 62 ottelussa. Kaudella 2020–2021 Semjonov nimitettiin Avangard Omskin varakapteeniksi. Toukokuussa 2021 Semjonov teki yksivuotisen tulokassopimuksen NHL-seura Toronto Maple Leafsin kanssa. https://www.tsn.ca/toronto-maple-leafs-sign-f-kirill-semyonov-to-entry-level- deal-1.1634895 === Maajoukkueura === Semjonov edusti Venäjän olympiakomitean joukkuetta Pekingin talviolympialaisissa 2022 ja voitti hopeaa. Hän pelasi turnauksessa kuusi ottelua tehopistein 2+1=3. Semjonov on pelannut Venäjän maajoukkueessa 14 EHT-ottelua tehopistein 2+1=3. == Lähteet == Luokka:Venäläiset jääkiekkoilijat Luokka:Venäläiset olympiamitalistit Luokka:Vuonna 1994 syntyneet Luokka:Elävät henkilöt
Kalamarián metroasema

Kalamariá ( eli Σταθμός Καλαμαριά, Stathmós Kalamariá) on Thessalonikin metron rakenteilla oleva asema Linjalla 2 (sininen). Se sijaitsee Kalamarián kaupungissa Thessalonikin metropolialueen eteläosassa. Metroasema on tarkoitus avata vuonna 2025. Seuraava asema pohjoiseen on Nomarchía ja etelään Aretsoú. == Lähteet == Luokka:Kalamariá Luokka:Thessalonikin metron asemat
Vineland (New Jersey)

Vineland on kaupunki Yhdysvaltojen New Jerseyn osavaltiossa Cumberlandin piirikunnassa. Sen asukasluku oli vuoden 2010 väestönlaskennan mukaan 60 724\. ==Maantiede== Vineland sijaitsee New Jerseyn osavaltion eteläosassa Cumberlandin piirikunnassa Mauricejoen varrella. Philadelphia Pennsylvanian osavaltion puolella sijaitsee noin 56 kilometrin päässä Vinelandista pohjoiseen. ==Historia== Vineland sai alkunsa vuonna 8. elokuuta 1861, jolloin Charles K. Landis osti paikalta maata asutuskeskuksen perustamiseksi. 12 950:n hehtaarin kokoiselle alueelle tuotiin siirtolaisia Uudesta-Englannista ja Italiasta. Vineland poikkesi monista muista maaseutukaupungeista suunniteltuna kaupunkina. Sen perustaminen herätti myös kansainvälistä huomiota. Uusia siirtolaisia houkuteltiin mainoksin ja 1870-luvun loppuun mennessä Vineland oli kasvanut noin 5 000–6 000:n asukkaan kaupungiksi. Siirtolaisten joukossa oli esimerkiksi juutalaisia Venäjän keisarikunnasta. 1940-luvulta lähtien siirtolaisia tuli etenkin Vinelandin keskustan alueelle Puerto Ricosta. Puertoricolaiset työllistyivät maatalouden työtehtävissä. Toisen maailmansodan jälkeen Vineland oli kasvanut yhdeksi suurimmista kanaloiden keskuksista Yhdysvalloissa. Nykyinen Vinelandin kaupunki perustettiin hallinnollisesti 1. heinäkuuta 1952, kun silloinen Vineland ja Landis yhdistettiin yhdeksi kaupungiksi. ==Talous== Vineland on edelleen merkittävä maatalouden keskus. Alueella kasvatetaan esimerkiksi vihanneksia ja kanoja. Paikallisen teollisuuden tuotteisiin kuuluvat esimerkiksi lasi, tekstiilit ja vaatteet. Kotitalouksien keskimääräiset vuosittaiset ansiot Vinelandissä aikavälillä 2014–2018 olivat 55 054 USD ja henkilöä kohden 25 800 USD. 14,4 % väestöstä eli köyhyysrajan alapuolella. ==Väestö== Kaupungin asukasluku oli vuoden 2010 väestönlaskennan mukaan 60 724 ja vuoden 2019 arvion mukaan 59 439. Vinelandin-Millvillen-Bridgetonin suuremman metropolialueen asukasluku oli vuonna 2010 156 898. Kaupungin asukkaista 70,2 % oli taustaltaan valkoisia (latinot pois lukien 43,7 %), 13,7 % afroamerikkalaisia, 40,3 % latinoja mistä tahansa rodusta ja 1,5 % aasialaisia. 38,6 % kaupungin asukkaista puhui kotonaan jotakin muuta kieltä, kuin englantia ja 12,5 % kaupungin asukkaista oli syntynyt ulkomailla. ==Lähteet== Luokka:New Jerseyn kaupungit
Míkran metroasema

Míkra ( eli Σταθμός Μίκρα, Stathmós Míkra) on Thessalonikin metron rakenteilla oleva asema Linjalla 2 (sininen). Se on alkuvaiheessa linjan eteläinen pääteasema. Asema sijaitsee Kalamarián kaupungissa Thessalonikin metropolialueen eteläosassa, ja se on nimetty läheisen mutta naapurikunnan puolella olevan Míkran mukaan. Metroasema on tarkoitus avata vuonna 2025. Seuraava asema pohjoiseen on Néa Kríni. Linjaa on tarkoitus jatkaa etelään Thessalonikin kansainväliselle lentoasemalle. == Lähteet == Luokka:Kalamariá Luokka:Thessalonikin metron asemat
Fellbach

Fellbach on kaupunki Rems-Murr-Kreisin piirikunnassa Baden-Württembergin osavaltiossa lounaisessa Saksassa. Se kuuluu Stuttgartin metropolialueeseen. Fellbach tunnetaan perinteikkäästä viininviljelystään, ja siellä järjestetään syksyisin Fellbacher Herbst -sadonkorjuujuhla. Kaupungissa oli kesäkuun 2022 lopussa 45 317 asukasta. == Maantiede == Fellbach sijaitsee Baden- Württembergin keskiosassa noin kymmenen kilometriä Stuttgartin keskustasta koilliseen. Se on myös osa Neckarbeckenin luonnonmaantieteellistä aluetta. Neckar virtaa Fellbachin länsipuolitse. Nykyinen Fellbach syntyi 1970-luvulla, kun siihen liitettiin Schmiden ja Oeffingen. == Historia == Fellbach mainitaan asiakirjassa ensimmäisen kerran vuonna 1121 muodossa Velbach. Nimen alkuperästä ei ole varmuutta, sen takana saattaa olla pajupuuta tarkoittava sana Felbe. Todennäköisesti paikkakunta sai alkunsa vuosien 950 ja 1050 välisenä aikana, kun viininviljely levisi alueelle. Viininviljelystä tuli Fellbachin historian keskeinen tekijä. Sydänkeskiaikana Fellbachia hallitsi Welfin mahtisuku. Keskiajan edetessä valtasuvut vaihtuivat ja lopulta paikkakunta päättyi Haus Württembergin haltuun. Kolmikymmenvuotinen sota koetteli Fellbachia, ja sodan loputtua siellä asui vain noin 550 ihmistä. Markkinaoikeudet Fellbach sai 1811 ja rautatieaseman 1861, jolloin Remsbahn otettiin käyttöön. Rautatie ja Württembergin kuningaskunnan pääkaupungin Stuttgartin läheisyys vauhdittivat Fellbachin teollista kehitystä. Vuonna 1931 paikkakunnalla asui yli 10 000 ihmistä. Kaupungiksi Fellbach kohotettiin 14. lokakuuta 1933. Toisen maailmansodan jälkeen Fellbach kuului Yhdysvaltain miehitysvyöhykkeeseen ja vuodesta 1952 uuteen Baden-Württembergin osavaltioon. Schmidenistä on varhaisin maininta vuodelta 1125 ja Oeffingenista jo vuodelta 789 muodossa Villa Uffingen im Neckargau. Oeffingen kuului eri valtapiiriin kuin Fellbach, ja se jäi uskonpuhdistuksen jälkeen katolilaiseksi. Fellbachin kaupunginmuseo, Fellbacher Stadtmuseum, avattiin 1977. Se sijaitsee vuonna 1680 valmistuneessa ristikkotalossa. == Talous ja liikenne == Fellbachin talousmaantieteellinen sijainti on oivallinen. Ennen teollista aikaa paikkakunnan keskeinen elinkeino oli viininviljely, josta on ensimmäinen asiakirjamaininta vuodelta 1245. Hedelmällisen maaperän ansiosta maanviljely ja viinintuotanto ovat edelleen merkittäviä elinkeinoja, vaikka valtaosa työpaikoista on palvelualoilla. Fellbachissa toimii 1976 avattu kulttuuri- ja kongressikeskus Kongresszentrum Schwabenlandhalle. Fellbach on Stuttgartin paikallisjunaliikenteen piirissä. Kaupungin rautatieasema, Bahnhof Fellbach, sijaitsee rataosuudella Stuttgart-Bad Cannstatt–Nördlingen. Maantieliikenteen valtaväyliä ovat Bundesstraße 14 ja Bundesstraße 29. == Ystävyyskaupungit == Fellbachilla on viisi ystävyyskaupunkia: * Tain-l’Hermitage, Ranska * Tournon- sur-Rhône, Ranska * Erba, Italia * Pécs, Unkari * Meissen, Saksa == Lähteet == == Aiheesta muualla == *Kaupungin verkkosivut *Fellbach, Nordrhein-Westfalen, Saksa — Sunrise, Sunset, and Daylength Luokka:Baden-Württembergin kunnat Luokka:Saksan kaupungit
Néa Elvetían metroasema

Néa Elvetía ( eli Σταθμός Νέα Ελβετία, Stathmós Néa Elvetía) on Thessalonikin metron asema Linjalla 1 (punainen). Se on linjan eteläinen pääteasema ja sijaitsee Néa Elvetían kaupunginosassa Thessalonikin varsinaisen kaupunkialueen eteläosassa. Metroasema avattiin 30. marraskuuta 2024. Seuraava asema pohjoiseen on Voúlgari. == Lähteet == Luokka:Thessalonikin metron asemat
Néa Krínin metroasema

Néa Kríni ( eli Σταθμός Νέα Κρήνη, Stathmós Néa Kríni) on Thessalonikin metron rakenteilla oleva asema Linjalla 2 (sininen). Se sijaitsee Néa Krínin kaupunginosassa Kalamarián kaupungissa Thessalonikin metropolialueen eteläosassa. Metroasema on tarkoitus avata vuonna 2025. Seuraava asema pohjoiseen on Aretsoú ja etelään Míkra. == Lähteet == Luokka:Kalamariá Luokka:Thessalonikin metron asemat
Néos Sidirodromikós Stathmóksen metroasema

Néos Sidirodromikós Stathmós (, ”Uusi rautatieasema”) on Thessalonikin metron asema Linjalla 1 (punainen) ja Linjalla 2 (sininen). Se on alkuvaiheessa linjojen läntinen pääteasema ja sijaitsee Thessalonikin rautatieasemalla Thessalonikin keskustan länsiosassa. Metroasema avattiin 30. marraskuuta 2024. Se on saanut nimensä läheisestä rautatieasemasta, jota kutsutaan edelleen perinteisesti ”Uudeksi rautatieasemaksi”. Seuraava asema kaakkoon on Dimokratías. == Lähteet == == Aiheesta muualla == Luokka:Thessalonikin metron asemat
Nomarchían metroasema

Nomarchía ( eli Σταθμός Νομαρχία, Stathmós Nomarchía) on Thessalonikin metron rakenteilla oleva asema Linjalla 2 (sininen). Se sijaitsee Thessalonikin varsinaisen kaupunkialueen eteläosassa. Asema on saanut nimensä sen lähellä sijaitsevasta Thessalonikin alueyksikön (aiemman prefektuurin) hallintorakennuksesta. Metroasema on tarkoitus avata vuonna 2025. Seuraava asema pohjoiseen on 25is Martíou ja etelään Kalamariá. == Lähteet == == Aiheesta muualla == Luokka:Thessalonikin metron asemat
Pietari Toikka

Pietari Toikka (18. tammikuuta 1862 Hietamäki, Kaukaisi – 2. kesäkuuta 1930 Helsinki) oli Inkerin itsenäisyystaistelun merkittävin vaikuttaja, opettaja ja kirjailija. Hän toimi Kolppanan seminaarin ja Pietarin kirkkokoulun johtajana, sekä Helsingin normaalilyseon yliopettajana. Lisäksi hän toimi Inkerin Väliaikaisen Hoitokunnan puheenjohtajana koko sen toiminnan ajan. Toikka suoritti vuonna 1885 filosofian kandidaatin tutkinnon Helsingin yliopistossa. Kolppanan opettajaseminaarin johtajana hän toimi vuosina 1885–98. Hän kasvatti 14 vuosiluokkaa inkeriläisiä opettajia snellmanilaisten aatteiden kannattajiksi. Suomeen Toikka muutti perheineen vuonna 1907. Hän toimi Helsingin suomalaisen normaalilyseon venäjänkielen yliopettajana vuosina 1903–1918, Inkerin väliaikaisen hoitokunnan puheenjohtajana vuosina 1919–1920, Suomalaisen evakuoimiskomitean johtajana ja Suomen asiainhoitajana Pietarissa vuosina 1921–1928, sekä Suomen ja Venäjän välisten arkistojen vaihtamista valvovan komitean johtajana Pietarissa vuosina 1921–1928. Hänelle myönnettiin hovineuvoksen arvonimi vuonna 1906. Toikka teki Inkerin kansanperinteestä väitöskirjaa, mutta se ei ehtinyt valmistunut ennen hänen kuolemaansa. == Inkeriä koskevat teokset == * Inkerin maisemakuvausta * Inkerin muinaisasutuksesta * Keskiaika vaihtuu uuteen * Ruotsin vallan aikaa * Tsaarin valtakauden Inkeri * Inkerin suomalaisten sivistyspyrkimyksistä * Vatjalaisista, Inkeroisista, Äyrämöisistä ja Savakoista * Inkerin muinaisrunoudesta * Inkeri tutkimusten kohteena == Lähteet == Luokka:Suomalaiset opettajat Luokka:Inkeriläiset henkilöt Luokka:Vuonna 1862 syntyneet Luokka:Vuonna 1930 kuolleet
Panepistímion metroasema (Thessaloniki)

Panepistímio ( eli Σταθμός Πανεπιστήμιο, Stathmós Panepistímio; ”Yliopisto”) on Thessalonikin metron asema Linjalla 1 (punainen) ja Linjalla 2 (sininen). Se sijaitsee Thessalonikin keskustan kaakkoispuolella lähellä Thessalonikin Aristoteles-yliopiston pääkampusaluetta, mistä se on saanut nimensä. Metroasema avattiin 30. marraskuuta 2024. Seuraava asema luoteeseen on Sintriváni/Ékthesi ja etelään Papáfi. == Lähteet == == Aiheesta muualla == Luokka:Thessalonikin metron asemat
Panepistímion metroasema

Panepistímion metroasema (, ”Yliopiston asema”) tai vain Panepistímio (, ”Yliopisto”) voi viitata seuraaviin: * Panepistímion metroasema, Ateenan metron asema * Panepistímion metroasema, Thessalonikin metron asema
Papáfin metroasema

Papáfi ( eli Σταθμός Παπάφη, Stathmós Papáfi) on Thessalonikin metron asema Linjalla 1 (punainen) ja Linjalla 2 (sininen). Se sijaitsee samannimisellä Ioánnis Papáfisin mukaan nimetyllä kadulla Thessalonikin kaupungin kaakkoisosassa. Metroasema avattiin 30. marraskuuta 2024. Seuraava asema pohjoiseen on Panepistímio ja etelään Efkleídi. == Lähteet == == Aiheesta muualla == Luokka:Thessalonikin metron asemat
Ethel Smyth

Ethel Mary Smyth (22. huhtikuuta 1858 Lontoo – 9. toukokuuta 1944 Woking, Surrey) oli brittiläinen säveltäjä ja feministi. Hän oli tyyliltään monipuolinen, joten sävellykset vaihtelevat perinteisistä kokeileviin.Dame Ethel Smyth BritannicaComposer Profile: Ethel Smyth British Music Collection Smyth lähti vuonna 1877 Saksaan ja opiskeli Leipzigin konservatoriossa. Hän sai lisäksi yksityisopetusta Heinrich von Herzogenbergiltä ja Johannes Brahmsilta. Muita merkittäviä säveltäjiä, jotka Smyth tapasi, olivat muiden muassa Antonín Dvořák, Pjotr Tšaikovski, Edvard Grieg ja Clara Schumann. Hän sai ensimmäisen kerran merkittävää huomiota säveltämällään D-duurimessulla (1893). Smythin keskeistä tuotantoa edustavat hänen oopperansa. Niistä toinen, Der Wald, kantaesitettiin Berliinissä vuonna 1902. Se esitettiin lisäksi Metropolitan-oopperassa ensimmäisenä siellä tuotettuna naisen säveltämänä oopperana. Tunnettu on myös ooppera The Wreckers (1906). Kuuden oopperan ohella Smythin tuotannossa on runsaasti orkesterille laadittuja teoksia. Smyth sävelsi naisten äänioikeutta ajaneiden kunniaksi teoksen The March of the Women. Hän joutui jopa vangituksi aktivisminsa johdosta. Smythin D-duurimessun innoittamana George Bernard Shaw totesi luopuneensa vanhasta uskomuksesta, että nainen ei voisi tehdä "miehen työtä" taiteissa ja muilla elämänaloilla. Smyth kirjoitti moniosaisen omaelämäkertateoksen Impressions That Remained (1919–1940). == Lähteet == == Aiheesta muualla == * IMSLP: nuotteja Luokka:Brittiläiset säveltäjät Luokka:Brittiläiset feministit Luokka:Oopperasäveltäjät Luokka:Vuonna 1858 syntyneet Luokka:Vuonna 1944 kuolleet